31/10/2022 | Administración LocalMunicipal
Coristanco
Publicación da aprobación das bases reguladoras das axudas a escolarización para o curso 2022-2023

En data 26/10/2022 asinouse o Decreto de alcaldía nº 955/2022 de Aprobación das bases reguladoras das axudas á escolarización para o curso 2022-2023, así como o Anexo I para a súa solicitude, co contido que a continuación se transcribe: “Constan no expediente aberto a estes efectos as Bases reguladoras das axudas á escolarización de menores no Concello de Coristanco para o curso 2022-2023 que constan como documentación previa no expediente con número 2022/G003/000985 e se detallan a continuación. Tómase en consideración o recollido nos artigos 23 e seguintes da Lei 38/2003, de 17 de novembro, xeral de subvencións e 20 e seguintes da Lei 9/2007, de 13 de xuño, de subvencións de Galicia. Consta no expediente o informe emitido pola Intervención Municipal que determina a existencia de crédito para a antedita finalidade na partida orzamentaria 326/481.01 do Orzamento municipal para o exercicio 2022. Tamén son de aplicación a este caso os artigos 52 e seguintes das Bases de Execución do Orzamento do Concello de Coristanco para o exercicio 2022. Vistas as facultades atribuídas á alcaldía en virtude do disposto na Lei 7/85 de 2 de abril, Reguladora das Bases de Réxime Local, e 39/2015, de 1 de outubro, sobre procedemento administrativo das administracións públicas, PRIMEIRO.- Aprobar as Bases reguladoras das axudas á escolarización de menores no Concello de Coristanco para o curso 2022-2023 co seguinte contido literal: É obxecto destas bases regular as axudas para a escolarización de menores do Concello de Coristanco, que consisten nunha subvención para aquelas familias que se atopen en condicións económicas e sociais desfavorables do termo municipal de Coristanco, para o curso escolar 2022-2023. O gasto subvencionable consistirá na compra de: -Libros. -Material escolar. -Roupa deportiva. -Calzado deportivo. Poderán ser beneficiarios/as todos/as os/as escolares que durante o ano 2022-2023, cursen estudos de Educación Infantil, Primaria e Secundaria Obrigatoria nos Centros de Ensino Público no termo municipal de Coristanco, que formen parte de unidades familiares que se atopen incluídos en programas de intervención familiar dos Servizos Sociais municipais ou que, non estando inicialmente incluídos nestes programas, os ingresos das súas unidades familiares non superen as cantidades que se recollen na táboa da base terceira das presentes bases. - Que o/a menor estea empadroado no Concello de Coristanco. - Non superar o límite de ingresos que se recolle na seguinte táboa. Os ingresos calcularanse sumando a base impoñible xeral e especial da declaración da renda das persoas físicas do ano 2021 de todos os membros da unidade familiar. As solicitudes faranse segundo o modelo oficial que figura como Anexo I destas bases e presentarase preferentemente de xeito telemático a través da Sede Electrónica municipal (www.coristanco. gal). Neste caso será necesario cubrir o modelo de solicitude, imprimilo e xuntar a documentación requirida. Farase unha solicitude individual por cada neno/a aínda que pertenzan á mesma unidade familiar * Fotocopia do DNI do membro da familia que solicite en nome do alumno/a. * Fotocopia do Libro de Familia. * Fotocopia da Declaración da Renda das Persoas Físicas correspondente ao exercicio 2021, ou xustificante de non tela presentada, cando en virtude da lexislación vixente non estea obrigado a facela. Neste caso ademais deberá achegar unha declaración xurada da totalidade dos ingresos brutos anuais da unidade familiar. * De non autorizar a consulta, xustificante de empadroamento. O prazo de presentación de solicitudes será de 10 días hábiles a contar a partir do seguinte a publicación do extracto da convocatoria no BOP. A efectos de valorar as solicitudes presentadas, teranse en conta os seguintes criterios: - Considerarase unidade familiar a formada polos pais e fillos menores da dezaoito anos, ou maiores de idade con discapacidade física, psíquica ou sensorial ou incapacitados xudicialmente. - No caso de familias monoparentais, familias numerosas ou familias nas que algún membro da unidade familiar acredite ter recoñecida dependencia ou discapacidade igual ou superior ao 33%, e para os efectos do cálculo da renda anual á que se refire a base terceira destas bases, incrementarase en 1 o número real de membros da unidade familiar. - A condición de familia monoparental acreditarase mediante certificado expedido pola Xunta de Galicia ou no caso de non ser posible por mor dalgún atraso na tramitación administrativa, será necesario presentar a documentación necesaria que evidencie estar en disposición de obtelo. - Segundo o disposto nos artigos 38 a 42 da Lei 11/2007, do 27 de xullo, galega para a prevención e tratamento integral de violencia de xénero na contorna familiar, quedarán excluídos do cómputo das rendas os ingresos do agresor, considerándose a familia como monoparental. As axudas a percibir por cada familia, consistirán nunha cantidade máxima total de 100 euros por familia e neno en idade escolar no curso 2022-2023 segundo o disposto na base 2 respecto dos beneficiarios da axuda, a cal pode ser concedida ao 100 % ou ao 50 % segundo o número de membros e ingresos computables da unidade familiar do xeito que se detalla a continuación: * Familias de 2 membros: - Ata 10.830 €= 100 % axuda. - De 10.830,01 € a 19.950= 50% axuda. * Familias de 3 membros: -Ata 17.100 €= 100 % axuda. - De 17.100,01 € a 29.925 €= 50 % axuda. *Familias de 4 membros: - Ata 26.800 €= 100% axuda. - De 26.800,01 € a 39.900 €= 50% axuda. *Familias 5 membros: - Ata 28.500 €= 100 % axuda. - De 28.500,01 € a 49.875 €= 50 % axuda. * Familias de 6 membros: - Ata 34.200 €= 100% axuda. - De 34.200,01 € a 59.850 = 50 % axuda. * Familias de 7 membros: - Ata 39.900 € = 100 % axuda. - De 39.900,01 € a 69.825 €=50 % axuda. * Familias de 8 ou máis membros - Ata 45.600 €= 100 % axuda. - De 45.600,01 € a 79.800 €= 50 % axuda. Dado o carácter finalista das achegas contempladas nestas bases, en ningún caso o importe da achega concedida polo Concello poderá ser superior ao gasto realizado polo/pola beneficiario/a en concepto de: -Libros. -Material escolar. -Roupa deportiva. -Calzado deportivo. En consecuencia, o beneficiario deberá achegar facturas do gasto efectivamente realizado nestes conceptos e por un importe igual ou superior ao da achega concedida. Unha vez rematado o prazo de presentación de solicitudes, serán valoradas, polo departamento de Servizos Sociais Municipais deste concello, a totalidade das solicitudes efectuadas. Unha vez efectuado o exame, estes mesmos Servizos sociais emitirán un informe con proposta de concesión/denegación da subvención a cada un dos interesados, así como co importe correspondente, do que se dará traslado ao órgano competente para a súa aprobación. Unha vez concedidas as achegas notificaranse aos beneficiarios para que, no prazo máximo dun mes desde a data da recepción da notificación, acheguen ao Concello a aceptación da subvención e as facturas orixinais do gasto efectivamente realizado naqueles enseres subvencionados (isto é: Libros; Material escolar; Roupa deportiva; ou Calzado deportivo) por un importe igual ou superior ao 100 % da achega concedida. As facturas xustificativas poderán corresponderse con gastos realizados desde o 1 de agosto do 2022 ate a data máxima de xustificación das achegas segundo o disposto no parágrafo anterior. No prazo máximo dun mes desde a recepción desta documentación, e unha vez completos os expedientes, darase traslado de todas as solicitudes á Intervención Municipal para a súa fiscalización e posterior pagamento das achegas aos beneficiarios. De conformidade co disposto nos artigos 33 e seguintes da Lei 9/2007, de subvencións de Galicia, procederá o reintegro das cantidades percibidas e a esixencia do xuro de mora correspondente desde o momento do pagamento da achega ate a data que se acorde a procedencia do reintegro, nos seguintes casos: a) Obtención da axuda falseando as condicións requiridas para elo ou ocultando aquelas que o houberan impedido. b) Incumprimento total ou parcial do obxectivo, actividade ou do proxecto ou non adopción do comportamento que fundamente a concesión da subvención. c) Incumprimento da obriga de xustificación ou a xustificación insuficiente, nos termos do artigo 28 da Lei de Subvencións de Galicia e no caso das normas reguladoras da subvención. d) Incumprimento da obriga de adoptar as medidas de difusión contidas no apartado 3 do artigo 15 da Lei de Subvencións de Galicia. e) Resistencia, excusa, obstrucción ou negativa ás actuacións de comprobación e control financieiro previstas en los artículos 11 y 12 da Lei 9/2007. f) Incumprimento das obligas impostas pola administración ás entidades colaboradoras e beneficiarios, así como dos compromisos por estes asumidos, con motivo da concesión da subvención, sempre que afecten ou se refiran ao modo no que se conseguen os obxectivos, se realiza a actividade, se executa o proxecto ou se adopta o comportamento que fundamenta a concesión da subvención. g) Incumprimento das obrigas impostas pola administración ás entidades colaboradoras e beneficiarios. h) Adopción, en virtude do establecido nos artigos 87 a 89 do Tratado da UE, dunha decisión da que se derive unha necesidade de reintegro. i) Nos demáis supostos contemplados na normativa reguladora da subvención. Para todas as cuestións non previstas nas presentes bases será de aplicación o establecido na Lei 38/2003, de 17 de novembro, Xeral de Subvencións, e o seu regulamento de desenvolvemento, e na Lei 9/2007, de 13 de xuño, de Subvencións de Galicia e o seu regulamento de desenvolvemento. As presentes axudas concederanse ate o límite do crédito orzamentaria previsto para este finalidade na aplicación 2022.326.48101. No caso de que a contía das achegas solicitadas supere o importe do antedito crédito orzamentario, ordenaranse as solicitudes presentadas de menor a maior importe da suma total da Base Impoñible Xeral e Especial segundo o disposto na base 3 das presentes para o cálculo do límite de ingresos. SEGUNDO. -Publicar a presente Resolución no Boletín Oficial da Provincia aos efectos da súa publicidade e inicio do cómputo do prazo para a presentación de instancias. (1) Se o inte resado ou o seu representante no fai unha escolla expresa do tipo de comunicación que prefire manter coa Administración, entenderase que escolle a ordinaria por correo postal. (2) En caso de escoller que a Administración se comunique co interesado ou co seu representante a través das vías telemáticas, terá que facilitar un correo electrónico habilitado (precisará de DNI ou CIF electrónico para recibir as comunicación). DOCUMENTACIÓN QUE SE PRESENTA COA SOLICITUDE - Fotocopia do DNI do membro da familia que solicite en nome do alumno/a. - Fotocopia do Libro de Familia. - Fotocopia da Declaración da Renda das Persoas Físicas correspondente ao exercicio 2021, xustificante de non tela presentado por non ser obrigatoria. Neste último caso, declaración xurada da totalidade dos ingresos da unidade familiar no exercicio 2021. - De non autorizar a consulta, certificado de empadroamento. - Certificado de conta a nome do tutor/representante do menor onde percibir o ingreso da achega. AUTORIZO AO CONCELLO DE CORISTANCO PARA CONSULTAR: - Datos relativos a unidade familiar. SI - NO. Coristanco, de de Sinatura do representante legal. “ O que se remite ao BOP para a súa publicación, en cumprimento do acordado no decreto de alcaldía. Coristanco, 27 de outubro de 2022. O alcalde D. Juan Carlos Garc ía Pose